ലുകാകുവിനെ സ്വന്തമാക്കാന് വീണ്ടും ചെല്സി ശ്രമം ഇന്റര് മിലന് സ്ട്രൈക്കര് റൊമേലു ലുകാകുവിനെ സ്വന്തമാക്കാന് വീണ്ടും ശ്രമങ്ങള് ആരംഭിച്ച് ചെല്സി. ബൊറൂസിയ ഡോര്ട്മുണ്ട് താരം ഏര്ലിങ് ഹാളണ്ടിനെ സ്വന്തമാക്കാനുള്ള ശ്രമങ്ങള് വിജയം കാണാതിരുന്നതിനെ തുടര്ന്നാണ് ചെല്സി ലുകാകുവിനെ സ്വന്തമാക്കാനുള്ള ശ്രമങ്ങള് ആരംഭിച്ചത്. കഴിഞ്ഞ സീസണില് ഇന്റര് മിലാന് സെരി എ കിരീടം നേടിയപ്പോള് 24 ഗോളുകളുമായി ലുകാകു മികച്ച ഫോമിലായിരുന്നു. എന്നാല് നിലവില് ചെല്സി മുന്നോട്ട് വെച്ച തുക ഇന്റര് മിലാന് ആവശ്യപ്പെടുന്ന തുകയുടെ അടുത്ത് എത്തിയിട്ടില്ല. നിലവില് ചെല്സിക്ക് ലുകാകുവിനെ സ്വന്തമാക്കണമെങ്കില് ചുരുങ്ങിയത് 100 മില്യണ് പൗണ്ട് എങ്കിലും ചിലവഴിക്കേണ്ടി വരും എന്നാണ് കരുതപ്പെടുന്നത്. കഴിഞ്ഞ സീസണില് ഇന്ററിനെ സെരി എ കിരീടത്തിലേക്ക് നയിച്ച പരിശീലകന് അന്റോണിയോ കൊണ്ടേ ടീം വിട്ടെങ്കിലും ഇന്റര് മിലാനില് തന്നെ തുടരാനാണ് ലുകാകുവിന് താല്പര്യവും.